open-index/open-wikipedia-markdown huggingface dataset:
বেকেরিয়ার যুদ্ধ (১৯০৪)

**বেকেরিয়ার যুদ্ধ** (১৫ জুন ১৯০৪) সৌদি আরবের একত্রীকরণ সময়কার একটি গুরুত্বপূর্ণ সৌদি-রশিদি যুদ্ধ। ১৯০৪ সালের জুনে কাসিম অঞ্চলের বেকেরিয়া শহরে এই যুদ্ধ সংঘটিত হয়। দিলামের যুদ্ধে ইবনে সৌদের বিজয়ের পর রশিদ ও তাদের মিত্র উসমানীয়দের দুর্বল করার জন্য তিনি কাসিম দখল করার মাধ্যমে নিজের ক্ষমতা বৃদ্ধি করতে সচেষ্ট হন। এই যুদ্ধে সৌদিরা বিজয়ে হয়। দুই পক্ষে যথেষ্ট পরিমাণে হতাহতের ঘটনা ঘটে।

## তথ্যসূত্র

* Battle of Bekeriyah, Arabic Wikipedia

বিষয়শ্রেণী:সৌদি আরবের ইতিহাস
বিষয়শ্রেণী:১৯০৪-এ সৌদি আরব
বিষয়শ্রেণী:নজদের ইতিহাস
বিষয়শ্রেণী:সৌদি আরব জড়িত লড়াই
আ সিঙ্গল লাইফ (২০১৪-এর চলচ্চিত্র)

***অ্যা সিংগেল লাইফ*** হল ২০১৪ সালের ডাচ অ্যানিমেটেড সংক্ষিপ্ত চলচ্চিত্র। এটি পরিচালনা করেছেন মারিয়েকে ব্লাআউ, জরি অপরিনস এবং জব রোগেভেন। এটি ৮৭তম এ্যাকাডেমী এ্যাওয়ার্ড এ এ্যাকাডেমী অ্যাওয়ার্ড ফর বেস্ট অ্যানিমেটেড সর্ট ফিল্ম।

## অভিনয়ে
* পিয়েন ফেইথ (কণ্ঠ দিয়েছেন)

## তথ্যসূত্র

## বহিঃসংযোগ
* 

বিষয়শ্রেণী:২০১৪-এর চলচ্চিত্র
বিষয়শ্রেণী:২০১০-এর দশকের ইংরেজি ভাষার চলচ্চিত্র
দ্বিতীয় মহম্মদ হামিদ খানজী

**দ্বিতীয় মহম্মদ হামিদ খানজী** (১৮২৮- ১৮৫১) জুনাগড় রাজ্যের সপ্তম নবাব ছিলেন।

## সংক্ষিপ্ত জীবনী
দ্বিতীয় মহম্মদ হামিদ খানজী জুনাগড় রাজ্যের ষষ্ঠ নবাব দ্বিতীয় মহম্মদ বাহাদুর খানজীর জ্যৈষ্ঠ পুত্র ছিলেন। ১৮৪০ খ্রিষ্টাব্দের ২৬শে মে পিতার মৃত্যু হলে মাতা দাদিবু বেগমের তত্ত্বাবধানে থেকে তিনি রাজ্য পরিচালনা করেন। ১৮৪১ খ্রিষ্টাব্দে তিনি দুই বার বিবাহ করেন। মাত্র তেইশ বছর বয়সে অত্যধিক মদ্যপানের দরুন তিনি মারা যান।

## তথ্যসূত্র

বিষয়শ্রেণী:জুনাগড়ের নবাব
বিষয়শ্রেণী:১৮২৮-এ জন্ম
বিষয়শ্রেণী:১৮৫১-এ মৃত্যু
অ্যান্থনি স্টুয়ার্ট

**অ্যান্থনি মার্ক স্টুয়ার্ট** (; জন্ম: ২ জানুয়ারি, ১৯৭০) নিউ সাউথ ওয়েলস রাজ্যের নিউক্যাসলে জন্মগ্রহণকারী সাবেক অস্ট্রেলীয় ক্রিকেটার। ১৯৯৬-৯৭ মৌসুমে অস্ট্রেলিয়া ক্রিকেট দলের পক্ষে **অ্যান্থনি স্টুয়ার্ট** কেবলমাত্র তিনটি একদিনের আন্তর্জাতিকে অংশগ্রহণ করেছিলেন। দলে তিনি মূলতঃ বোলার হিসেবে প্রতিনিধিত্ব করেন। ঘরোয়া ক্রিকেটে নিউ সাউথ ওয়েলস এবং ক্যানবেরার পক্ষে খেলেন।

## খেলোয়াড়ী জীবন
১৯৯৬-৯৭ মৌসুমে অস্ট্রেলিয়া, পাকিস্তান এবং ওয়েস্ট ইন্ডিজ দলের অংশগ্রহণে অনুষ্ঠিত কার্লটন এন্ড ইউনাইটেড একদিনের ত্রি-দেশীয় সিরিজে খেলেন। ১৩.৬২ গড়ে ৮ উইকেট দখল করেন। তন্মধ্যে জানুয়ারি, ১৯৯৭ সালে তার তৃতীয় ও শেষ একদিনের আন্তর্জাতিকে পাকিস্তানের বিপক্ষে নিজস্ব সেরা ৫/২৬ লাভ করেন। মেলবোর্ন ক্রিকেট স্টেডিয়ামে অনুষ্ঠিত এ খেলায় তিনি ইজাজ আহমেদ, মোহাম্মদ ওয়াসিম ও মঈন খানকে ধারাবাহিকভাবে আউট করে হ্যাট্রিক করেন।

## অবসর
প্রাদেশিক ক্রিকেটে ফিরে আসলেও তেমন সাফল্য প্রাপ্তি না ঘটায় নিউ সাউথ ওয়েলস দল ত্যাগ করতে হয় ও তিনি ক্যানবেরা কমেটস দলে চলে যান। ১৯৯৯-২০০০ মৌসুমে মার্কেন্টাইল মিউচুয়াল কাপে কমেটস যোগ্যতা লাভে ব্যর্থ হওয়ায় তাকে সিডনির গ্রেড ক্রিকেটে ফিরে আসতে হয়।

নিউজিল্যান্ডের প্রাদেশিক দল ওয়েলিংটন ফায়ারবার্ডস দলে কোচের দায়িত্ব পালন করেন। বর্তমানে তিনি নিউ সাউথ ওয়েলস ক্রিকেট দলকে পরিচালনা করছেন।

## তথ্যসূত্র

## আরও দেখুন
* মঈন খান
* চণ্ডিকা হাথুরুসিংহা
* একদিনের আন্তর্জাতিক ক্রিকেটে হ্যাট্রিকের তালিকা

## বহিঃসংযোগ
* Cricinfo article on Anthony

বিষয়শ্রেণী:অস্ট্রেলীয় ক্রিকেটার
বিষয়শ্রেণী:১৯৭০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অস্ট্রেলিয়ার একদিনের আন্তর্জাতিক ক্রিকেটার
বিষয়শ্রেণী:একদিনের আন্তর্জাতিকে হ্যাট্রিক লাভকারী
বিষয়শ্রেণী:নিউ সাউথ ওয়েলসের ক্রিকেটার
বিষয়শ্রেণী:এসিটি’র ক্রিকেটার
বিষয়শ্রেণী:অস্ট্রেলীয় ক্রিকেট কোচ
বিষয়শ্রেণী:নিউক্যাসল, নিউ সাউথ ওয়েলস থেকে আগত ক্রিকেটার
বিষয়শ্রেণী:হান্টার রিজনের ব্যক্তিত্ব
দ্বিতীয় মহম্মদ মহবত খানজী

**দ্বিতীয় মহম্মদ মহবত খানজী** (১০ই মে, ১৮৩৮- ২৯শে সেপ্টেম্বর, ১৮৮২) জুনাগড় রাজ্যের অষ্টম নবাব ছিলেন।

## সংক্ষিপ্ত জীবনী
দ্বিতীয় মহম্মদ মহবত খানজী জুনাগড় রাজ্যের ষষ্ঠ নবাব দ্বিতীয় মহম্মদ বাহাদুর খানজীর মধ্যম পুত্র ছিলেন। তার মাতার নাম ছিল নাজু বিবি। ১৮৫১ খ্রিষ্টাব্দে জ্যৈষ্ঠ ভ্রাতা দ্বিতীয় মহম্মদ হামিদ খানজীর মৃত্যু হলে তিনি সিংহাসনে আরোহণ করেন। তার মাতা ও এক উচ্চাকাঙ্খী সভাসদের কড়া নজর থেকে পালিয়ে তিনি ওয়ান্থালি পালিয়র ব্রিটিশদের সাহায্য প্রার্থনা করেন। ১৮৬২ খ্রিষ্টাব্দের ১১ই মার্চ ইসলামী আইন অনুসারে তাকে উত্তরাধিকারের সনদ প্রদান করা হয়। ১৮৭৭ খ্রিষ্টাব্দের ১লা জানুয়ারী তিনি দিল্লীর দরবারে গেলে তার সম্মানে পনেরো বার তোপ দেগে সেলাম জানানো হয়। দেওয়ান অমর সিংহের সহায়তায় তিনি জুনাগড় শহরকে আধুনিকীকরণ ও সৌন্দর্য্যবর্ধনের কাজে তদারক করেন। তার আমলে রাজ্যে গথিক স্থাপত্যকলায় বেশ কিছু শিক্ষাপ্রতিষ্ঠান, চিকিৎসালয়, বিচারালয় প্রভৃতি স্থাপিত হয়।

## পরিবার
দ্বিতীয় মহম্মদ মহবত খানজী ১৮৫১ খ্রিষ্টাব্দে রাধনপুর রাজ্যের নবাব মহম্মদ জোরাওয়ার শের খানের জ্যেষ্ঠা কন্যা কমল বখতেকে বিবাহ করেন। এছাড়া ১৮৫৩ খ্রিষ্টাব্দে লাডলি বিবি এবং ১৮৬৬ খ্রিষ্টাব্দে সর্দার বখতে বেগম নামক দুইজনকে বিবাহ করেন। এছাড়া মাহুতকন্যা নূর বিবি, প্রাক্তন নর্তকী ছোটিবু ও নানিবু তার পত্নী ছিলেন। তিনি লাডলি বিবির গর্ভে তৃতীয় মহম্মদ বাহাদুর খানজী, নূর বিবির গর্ভে মহম্মদ রসুল খানজী এবং ছোটিবুর গর্ভে মহম্মদ আদিল খানজি নামক তিন পুত্রসন্তানের জন্মদেন। এছাড়া ১৮৭৬ খ্রিষ্টাব্দে তাজ বখতে নামক তার এক কন্যাসন্তানের জন্ম হয়।

## তথ্যসূত্র

বিষয়শ্রেণী:জুনাগড়ের নবাব
বিষয়শ্রেণী:১৮৩৮-এ জন্ম
বিষয়শ্রেণী:১৮৮২-এ মৃত্যু
আদ্রিয়ান বিরেল

**আদ্রিয়ান ভিক্টর অ্যাডি বিরেল** (; জন্ম: ৮ ডিসেম্বর, ১৯৬০) কেপ প্রদেশের গ্রাহামসটাউনে জন্মগ্রহণকারী সাবেক দক্ষিণ আফ্রিকান ক্রিকেটার। তিনি প্রথম-শ্রেণীর ক্রিকেটে ইস্টার্ন প্রভিন্স দলের পক্ষে প্রতিনিধিত্ব করেন। **আদ্রিয়ান বিরেল** মূলতঃ লেগ ব্রেক বোলার হিসেবে দলে খেলেছেন। এছাড়াও তিনি আয়ারল্যান্ড ক্রিকেট দলে কোচের দায়িত্বে ছিলেন। গ্রাহামসটাউনের সেন্ট অ্যান্ড্রুজ কলেজে অধ্যয়ন করেন তিনি।

## কোচিং
২০০৭ সালের ক্রিকেট বিশ্বকাপে আয়ারল্যান্ড দলের কোচ থাকা অবস্থায় দলকে সুপার এইট পর্বে উত্তরণ ঘটান। প্রতিযোগিতায় তার দল বাংলাদেশ ও পাকিস্তান - এই দুই টেস্টখেলুড়ে দলকে পরাজিত করে। এরপর জিম্বাবুয়ের সাথে টাই করে। বিশ্বকাপের পর তাকে পদচ্যুত করা হয় ও ফিল সিমন্সকে তার স্থলাভিষিক্ত করা হয়। ২০১৩ সালে তাকে দক্ষিণ আফ্রিকা দলের সহকারী কোচের দায়িত্ব দেয়া হয়।

## তথ্যসূত্র

## বহিঃসংযোগ
* 
* 
* Matches and detailed statistics for Adrian Birrell

বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:১৯৬০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইস্টার্ন প্রভিন্সের ক্রিকেটার
বিষয়শ্রেণী:দক্ষিণ আফ্রিকান ক্রিকেট কোচ
বিষয়শ্রেণী:আয়ারল্যান্ড ক্রিকেট দলের কোচ
বিষয়শ্রেণী:আয়ারল্যান্ডে দক্ষিণ আফ্রিকান প্রবাসী
বিষয়শ্রেণী:মাখান্দা, পূর্ব কেপ থেকে আগত ক্রিকেটার
বিষয়শ্রেণী:২০শ_শতাব্দীর_দক্ষিণ_আফ্রিকান_পুরুষ_ক্রীড়াবিদ
২০০৬-এ বাংলাদেশ

**২০০৬-এ বাংলাদেশে** সংঘটিত ঘটনাবলী।
## ঘটনাবলী

### জানুয়ারি
### ফেব্রুয়ারি
### মার্চ
*২ মার্চ: জঙ্গিনেতা শায়খ আব্দুর রহমান গ্রেপ্তার।
*৬ মার্চ -জঙ্গিনতা বাংলা ভাই গ্রেপ্তার।

### এপ্রিল
* ২৪ এপ্রিল: ঝিনাইদহে বাংলাদেশ বিমান বাহিনীর এপিটি-৬ প্রশিক্ষণ বিমান বিধ্বস্ত হয়ে ২০ বছর বয়সী পাইলট তানিউল ইসলাম মারা যান। 

### মে
### জুন
*২৪ জুন: বীরশ্রেষ্ঠ মতিউর রহমানের দেহাবশেষ দেশে ফিরিয়ে আনা হয়।
### জুলাই
### আগস্ট
### সেপ্টেম্বর
### অক্টোবর
*১৩ অক্টোবর: ডঃ মুহাম্মদ ইউনূস এবং গ্রামীণ ব্যাংকের যৌথভাবে নোবেল পুরস্কার জয়। 
### নভেম্বর
### ডিসেম্বর

## আরও দেখুন
*বাংলাদেশের ইতিহাসের সময়রেখা

## তথ্যসূত্র
প্রথম মহম্মদ হামিদ খানজী

**প্রথম মহম্মদ হামিদ খানজী** (১৭৬৬- ২৬শে ফেব্রুয়ারি, ১৮১১) জুনাগড় রাজ্যের পঞ্চম নবাব ছিলেন।

## সংক্ষিপ্ত জীবনী
প্রথম মহম্মদ হামিদ খানজী জুনাগড় রাজ্যের দ্বিতীয় নবাব প্রথম মহম্মদ মহবত খানজীর একমাত্র পুত্র ছিলেন। তার মাতার নাম ছিল সজ্জন কুঁভেরবা। ১৭৭৪ খ্রিষ্টাব্দের ২রা ডিসেম্বর তারিখে পিতার মৃত্যুর পর তিনি সিংহাসনে আরোহণ করেন। তার প্রথমা পত্নী বখতা বেগম ছিলেন রাধনপুর রাজ্যের নবাব মহম্মদ গাজীউদ্দীন খানের কন্যা এবং তার দ্বিতীয় পত্নী কামাল বখতা বেগম ছিলেন রাধনপুর রাজ্যের নবাব মহম্মদ নজমউদ্দীন খানের কন্যা। এছাড়া তার বাদশা বেগম, রাজকুঁভেরবা এবং মেহের বানো নামক অপর তিন পত্নী ছিল। দ্বিতীয় মহম্মদ বাহাদুর খানজী এবং সর্দার মহম্মদ খানজী নামক তার দুইজন পুত্রসন্তানের জন্ম হয়। এছাড়া তার পত্নী কামাল বখতা বেগম সলাবত খানজী নামক একটি ছেলেকে দত্তক নেন।

## তথ্যসূত্র

বিষয়শ্রেণী:জুনাগড়ের নবাব
বিষয়শ্রেণী:১৭৬৬-এ জন্ম
বিষয়শ্রেণী:১৮১১-এ মৃত্যু
দ্বিতীয় মহম্মদ বাহাদুর খানজী

**দ্বিতীয় মহম্মদ বাহাদুর খানজী** বা **মহম্মদ শের খানজী** (৩০শে মে, ১৭৯৫- ২৬শে মে, ১৮৪০) জুনাগড় রাজ্যের ষষ্ঠ নবাব ছিলেন।

## সংক্ষিপ্ত জীবনী
মহম্মদ শের খানজী জুনাগড় রাজ্যের পঞ্চম নবাব প্রথম মহম্মদ হামিদ খানজীর পুত্র ছিলেন। তার মাতা রাজকুঁভেরবা একজন রাজপুত ক্রীতদাসী হওয়ায় পিতার রাজত্বকালের অধিকাংশ সময় মাতা-পুত্রকে বিরাওয়াল পতন নামক স্থানে নির্বাসনে কাটাতে হয়। ১৮১১ খ্রিষ্টাব্দের ফেব্রুয়ারি মাসে তার পিতা মৃত্যুশয্যায় তাকে পরবর্তী নবাব হিসেবে মনোনীত করেন এবং ২৬শে ফেব্রুয়ারি তিনি সিংহাসনে আরোহণ করে দ্বিতীয় মহম্মদ বাহাদুর খানজী উপাধি ধারণ করেন। এই সময় প্রথম মহম্মদ হামিদ খানজীর দ্বিতীয়া পত্নী কমল বখতা বেগমের দত্তক পুত্র সলাবত খানজী সিংহাসনের দাবী জানালে একটি দীর্ঘ তদন্তের পর বরোদা রাজ্যের মহারাজা আনন্দ রাও গায়কওয়াড় ১৮১৪ খ্রিষ্টাব্দের মার্চ মাসে দ্বিতীয় মহম্মদ বাহাদুর খানজীকে জুনাগড় রাজ্যের নবাব রূপে স্বীকৃতি প্রদান করেন। ১৮১২ খ্রিষ্টাব্দে ঊমর মুখসম নামক আনন্দ রাও গায়কওয়াড়ের একজন কর্মী দ্বিতীয় মহম্মদ বাহাদুর খানজীর সাথে চুক্তি করে তার নিকট হতে অমরেলি, কোডিনর, দামনগর ও শিয়ানগরের কিছু অংশ বরোদা রাজ্যের অন্তর্ভুক্ত করেন। পরবর্তীকালে ঊমর মুখসম নবাবের বিরুদ্ধে অস্ত্রধারণ করলে নবাব ব্রিটিশদের সাহায্য প্রার্থনা করেন। ১৮১৬ খ্রিষ্টাব্দে ব্রিটিশরা তাকে ঊমর মুখসমকে জুনাগড় থেকে বিতাড়ণ করেন। ১৮২২ খ্রিষ্টাব্দে নবাব প্রত্যক্ষ ভাবে কর সংগ্রহের অধিকার ত্যাগ করেন ও ব্রিটিশদের মাধ্যমেই কর সংগ্রহের প্রতিশ্রুতি দেন।

## পরিবার
দ্বিতীয় মহম্মদ বাহাদুর খানজী ১৮২০ খ্রিষ্টাব্দের সেপ্টেম্বর মাসে কচ্ছ রাজ্যের রাও দ্বিতীয় রায়ধনজির কন্যা কেশরবাঈকে বিবাহ করেন। এছাড়া তিনি মগিজুব বেগম, দাদিবু বেগম এবং নাজু বিবি নামক তিনজনকে বিবাহ করেন। তার দ্বিতীয় মহম্মদ হামিদ খানজী, দ্বিতীয় মহম্মদ মহবত খানজী, মহম্মদ শের খানজী নামক তিনটি পুত্র এবং এক কন্যাসন্তানের জন্ম হয়।

## তথ্যসূত্র

বিষয়শ্রেণী:জুনাগড়ের নবাব
বিষয়শ্রেণী:১৭৯৫-এ জন্ম
বিষয়শ্রেণী:১৮৪০-এ মৃত্যু
২০০৫-এ বাংলাদেশ

**২০০৫-এ বাংলাদেশে** সংঘটিত ঘটনাবলী।

## ঘটনাবলী
### জানুয়ারি
* ২৭ জানুয়ারি - হবিগঞ্জে গ্রেনেড হামলায় শাহ এ এম এস কিবরিয়া মারা যান। 
*জিম্বাবুয়ে ক্রিকেটদল বাংলাদেশ সফর শুরু করে.
### ফেব্রুয়ারি
*২৫ ফেব্রুয়ারি - জাতিসংগের শান্তিরক্ষী মিশনে গণতান্ত্রিক কঙ্গোতে নিয়োজিত বাংলাদেশি শান্তিরক্ষীদের মৃত্যু। 

### মার্চ
### এপ্রিল
* ২৩ এপ্রিল - বগুড়া শহরে আহমদীয়াদের বিরুদ্ধে বিক্ষোভ।
### মে
### জুন
*১৮ জুন - বাংলাদেশ বিশ্বচ্যাম্পিয়ন অস্ট্রেলিয়াকে ক্রিকেট ম্যাচে হারায়।
### জুলাই
### আগস্ট
*১৭ আগস্ট -সারাদেশে সিরিজ বোমা হামলা।

### অক্টোবর
### নভেম্বর
### ডিসেম্বর

## আরও দেখুন
*বাংলাদেশের ইতিহাসের সময়রেখা

## তথ্যসূত্র

বিষয়শ্রেণী:দেশ অনুযায়ী ২০০৫
বিষয়শ্রেণী:২০০৫-এ এশিয়া
রাওদাত মুহান্নার যুদ্ধ (১৯০৬)

**রাওদাত মুহান্নার যুদ্ধ** ( বা ) সৌদি আরবের একত্রীকরণ সময়কার একটি গুরুত্বপূর্ণ যুদ্ধ। এটি ১৯০৬ সালের ১২ এপ্রিল মুহান্নায় রশিদি ও সৌদিদের মধ্যে সংঘটিত হয়। শিনানার যুদ্ধে ইবনে সৌদ বিজয় লাভ করার পর ইবনে রশিদ কাসিমি নেতৃবৃন্দের সাথে নতুন মিত্রতা স্থাপনের পরিকল্পনা করেন। মিত্রতা বৃদ্ধি না পাওয়ার জন্য ইবনে সৌদ ইবরাহিম ইবনে আকিলের অধীনে একটি সেনাদল পাঠান। যুদ্ধে আবদুল আজিজ বিন মিতাব নিহত হন। তার শতাধিক কাসিমি ও উসমানীয় মিত্রও এতে প্রাণ হারায়। রাউদাত মুহান্নায় ইবনে সৌদের বিজয়ের ফলে নজদ ও কাসিমে ১৯০৬ সালের অক্টোবরের শেষ নাগাদ উসমানীয়দের উপস্থিতির সমাপ্তি ঘটে।

## তথ্যসূত্র

বিষয়শ্রেণী:সৌদি আরবের ইতিহাস
বিষয়শ্রেণী:নজদের ইতিহাস
বিষয়শ্রেণী:১৯০৬-এ সৌদি আরব
বিষয়শ্রেণী:সৌদি আরব জড়িত লড়াই
তারাফিয়ার যুদ্ধ (১৯০৭)

**তারাফিয়ার যুদ্ধ** (২৪ সেপ্টেম্বর ১৯০৭) কাসিম অঞ্চলে সৌদি আরবের একত্রীকরণ সময়ে সংঘটিত। রশিদি ও সৌদিদের মধ্যে সংঘটিত গুরুত্বপূর্ণ যুদ্ধগুলোর মধ্যে এটি অন্যতম।

## পটভূমি
আবালখাইলের ভাই সম্পর্কিত কাসিমের আমিরকে হত্যা করা হলে তিনি ইবনে সৌদের কাছ থেকে এর প্রতিশোধ নেয়ার পরিকল্পনা করেন। আবালখাইল সৌদিদের শত্রু রশিদিদের সাথে পুনরায় মিত্রতা স্থাপন করেন। তিনি মুতাইর গোত্র ইখওয়ান বাহিনীর প্রধান ফয়সাল আল দাউইশের সাথে জোট গঠন করেন। ইবনে সৌদের সেনাদের সাথে এই জোট বাহিনী তারাফিয়ার যুদ্ধে লিপ্ত হয়।

## ফলাফল
রিয়াদ আমিরাত এই যুদ্ধে জয়লাভ করে।

## তথ্যসূত্র

* Battle of Tarafiyah, Arabic Wikipedia

বিষয়শ্রেণী:সৌদি আরবের ইতিহাস
বিষয়শ্রেণী:সৌদি আরব জড়িত লড়াই
বিষয়শ্রেণী:নজদের ইতিহাস
বিষয়শ্রেণী:১৯০৭-এ সৌদি আরব
দ্য হোম স্ট্রেচ

***দ্য হোম স্ট্রেচ*** হল ১৯২১ সালের আমেরিকান নাটকীয় সংক্ষিপ্ত চলচ্চিত্র।যেটি পরিচালনা করেছেন জ্যাক নেলসন এবং লিখেছেন বার্ট ক্যান।

## বহিঃসংযোগ

* 

বিষয়শ্রেণী:১৯২১-এর চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:মার্কিন নাট্য চলচ্চিত্র
বিষয়শ্রেণী:প্যারামাউন্ট পিকচার্সের চলচ্চিত্র
বিষয়শ্রেণী:১৯২০-এর দশকের মার্কিন চলচ্চিত্র
বিষয়শ্রেণী:১৯২০-এর দশকের ইংরেজি ভাষার চলচ্চিত্র
বিষয়শ্রেণী:মার্কিন সাদাকালো চলচ্চিত্র
বিষয়শ্রেণী:মার্কিন নির্বাক পূর্ণদৈর্ঘ্য চলচ্চিত্র
বিষয়শ্রেণী:ইংরেজি ভাষার নাট্য চলচ্চিত্র
মাঘ বিহু

**মাঘ বিহু** ()  অসমে পালিত বিহু উৎসব। পৌষ-মাঘ মাসের সংক্রান্তির দিন মাঘ বিহু উৎযাপন করা হয়। মাঘ বিহুর অপরনাম **ভোগালি বিহু**। এইটি তিনদিনব্যাপি পালন করা হয়।

## ইতিহাস
আহোম রাজত্বকালে রাজকীয় পৃষ্ঠপোষকতায় এই বিহু পালন করা হয়েছিল বলে জানা যায়। বিহুর সময় রংঘড় প্রাঙ্গনে বিভিন্ন খেলার আয়োজন করা হত। আহোম রাজার সেখানে উপস্থিত থেকে এই উৎসব উপভোগ করিতেন। সেই সময় থেকে অসমে মহিষের যুদ্ধ, মোরগের যুদ্ধ ইত্যাদির প্রচলন হয়েছে বলে জানা যায়।
## উরুকা
বিহুর দিন যুবকেরা খর দ্বারা মেজিঘড় তৈরী করে। উরুকার সবাই একত্রে ভোজন করে ও বিহুগীত গায়। উজনি অসমে মেজিঘড়কে হারলিগড় বা ভেলাঘড় বলে।
### উরুকায় মৎস ধরার পরম্পরা
মাঘ বিহুর উরুকা দিনে নির্দিষ্ট পুকুর, খাল বা অন্য কোন জলাশয় থেকে সবাই একত্রে মাছ ধরেন। জাতি-ধর্ম-বর্ণ নির্বিশেষে সকলেই মাছ ধরে আনন্দ উপভোগ করেন। এই প্রথার মাধ্যমে সকলেরা পুকুর, খাল বা অন্য জলাশয় থেকে আহরণ করা মৎস দ্বারা রাত্রের ভোজন করেন।  
### উরুকার রাত্রের পরম্পরা
উরুকার রাত্রে যুবকেরা অন্যের গৃহ থেকে শস্য, ক্ষেত থেকে ফসল চুরি করার পরম্পরা রয়েছে। চুরি করার প্রথা থাকার জন্য এই বিহুকে চোর বিহু নামেও জানা যায়।
## বিহু
সকালে স্নান করে মেজিতে আগুন লাগানো হয়। আগুন প্রজ্বলিত হওয়ার সময় মন্ত্র উচ্চারন করে মুগডাল, ঘি, চাউল ইত্যাদি অগ্নিতে দেওয়া হয়। 
মেজিতে আগুন লাগিয়ে অগ্নিদেবকে প্রসন্ন করার জন্য নিম্নের মন্ত্রটি উচ্চারন হয়-

 
এরপর ভোজ-ভাত খাওয়া হয়। গুরুদেব ও ভকতদের গৃহে নিমন্ত্রণ করে নতুন ধান দিয়ে প্রস্তুত  জলপান দিয়ে আশীর্বাদ নেওয়া হয়।

## বিহুর খাদ্য
মাঘ বিহুকে ভোগালী অর্থাৎ ভোজনের উৎসব বলা হয়। এই বিহুর সময়ে অসমবাসীরা জলপান, পিঠা, নাড়ু ইত্যাদি প্রস্তুত করেন। তিল পিঠা মাঘ বিহুর প্রধান পিঠা। মাঘ বিহুর সময় প্রস্তুত করা বিভিন্ন পিঠার মধ্যে রয়েছে : চুঙ্গা পিঠা, ঘিলা পিঠা, সুতুলি পিঠা, হেঁচা পিঠা, ডেকা পিঠা, ভুরভুরী পিঠা ইত্যাদি। তাছাড়াও ভাজা চাউল, কোমল চাউল, চিড়া, সন্দেশ, মুড়ি, খৈ ইত্যাদি জলপানের জন্য তৈরী করা হয়।
## তথ্যসূত্র

বিষয়শ্রেণী:আসামের উৎসব
বিষয়শ্রেণী:ভারতের নবান্ন উৎসব
বিষয়শ্রেণী:জানুয়ারি উদ্‌যাপন
বিষয়শ্রেণী:ফেব্রুয়ারি উদ্‌যাপন
ডুবনিয়াম

থাম্ব|ডুবনিয়াম
**ডুবনিয়াম** একটি রাসায়নিক উপাদান যার প্রতীক Db এবং পারমাণবিক সংখ্যা ১০৫। রাশিয়ার ডুবনা শহরের নামানুসারে এটার নামকরণ করা হয়, কারণ সেখানই এটার প্রথম উৎপত্তি। এটি একটি কৃত্রিম উপাদান এবং তেজস্ক্রিয়; সবচেয়ে পরিচিত স্থিতিশীল আইসোটোপ ডুবনিয়াম-২৬৮, এটির প্রায় ২৮ ঘণ্টার অর্ধেক জীবন রয়েছে।

## তথ্যসূত্র

বিষয়শ্রেণী:মৌলিক পদার্থ
বিষয়শ্রেণী:অবস্থান্তর ধাতু
সর্পিল ছায়াপথ

**সর্পিল ছায়াপথ** এক ধরনের ছায়াপথ যা দেখতে চেপ্টা, ধীরে ধীরে এর চারপাশের স্ফীতি চাকতিগুলো কেন্দ্রকে কেন্দ্র করে পর্যাবৃত্তাকারে ঘুরতে থাকে।ইহার কেন্দ্রে নক্ষত্র,গ্যাস,ধূলিকণা,অন্ধকার বস্তু এবং শক্তিশালী কৃষ্ণ বিবর ধারণ করে। উইলিয়া হেরসচেল ১৮শ শতাব্দীতে ছায়াপথের তালিকা তৈরি করেন।১৯৩৬ সালে এডউইন হাবল তার গবেষণায় সর্বপ্রথম সর্পিল ছায়াপথের সন্ধান মেলে *দি রিয়েলম অব নেবুলা"* নামক গ্রন্থে*।*. এদের নামকরণ এদের আকারের ভিত্তিতে করা হয়। আমরা আকাশগঙ্গা নামক সর্পিল ছায়াপথে বসবাস করছি। বর্তমানে মহাবিশ্বের প্রায় ৬০% ছায়াপথ সর্পিল আকারের। 

## কাঠামো

সর্পিল ছায়াপথের উপকরণ:
*নক্ষত্রদের এবং নক্ষত্রভুক্ত কণার চারপাশের চেপ্টা চাকতি  (যা প্রায় নতুন সৃষ্ট)।
* বয়স্ক নক্ষত্রের স্ফীত আয়তন হতে কেন্দ্রীয় নাক্ষত্রিক মন্ডল সৃষ্ট হয়, যা উপবৃত্তাকার ছায়াপথ এর অনুরূপ হয়।
*নক্ষত্রের কিছুটা গোলকীয়  বর্ণবলয় দেখা, বর্তুলাকার স্তবক যুক্ত রয়েছে
*  অত্যধিক ভরবিশিষ্ট কৃষ্ণবিবর নক্ষত্রের কেন্দ্রে অবস্থিত।
* কিছুটা গোলকীয় অন্ধকার বস্তু যাতে কিছু বর্ণবলয় দেখা যায়। একটি ছায়াপথের আপেক্ষিক গুরূত্ব, ভর নিরিখে, উজ্জ্বলতা,আকার এবং  উপকরণ  ছায়াপথ থেকে  ছায়াপথে ভিন্ন হয়।

### সর্পিল বাহুদয়

*সর্পিল বাহুদয়* নক্ষত্র এর কেন্দ্র হতে সৃষ্ট সর্পিল এবং নিষিদ্ধ সর্পিল ছায়াপথ।এগুলো লম্বা, চিকন সর্পিলের ন্যায় এবং এই কারণে এগুলোর নামকরণ সর্পিল ছায়াপথ।প্রাকৃতিকভাবে, বিভিন্নরকমের ছায়াপথের বাহুর উপর নির্ভর করেসর্পিল ছায়াপথের প্রকারভেদ করা হয়েছে।উদাহরণস্বরূপ এস ছি এবং এস বি সি ছায়াপথদয়ে, রয়েছে খুবই "হালকা" বাহুদ্বয়।কিন্তু এস এ এবং এস বি এ ছায়াপথে রয়েছে  খুবই শক্তিশালী বাহুদয় (হাবল সিকুয়েন্সের তথ্যসূত্রানুযায়ী)। উভয়ক্ষেত্রে, সর্পিলবাহুদ্বয় অনেক নতুন এবং নীল নক্ষত্র ধারণ করে (উচ্চ ঘনত্বের ভর  এবং নতুন নক্ষত্রের সৃষ্টির কারণে), যা বাহুদ্বয়কে অনেক উজ্জ্বল করে তুলেছে।

## আকাশগঙ্গা
প্রাথমিকভাবে ধারণা করা হয়েছিল আকাশগঙ্গা একটি সাধারণ সর্পিল ছায়াপথ। কিন্তু পরবর্তীতে ১৯৬০ সালে ধারণা করা হয় এর কেন্দ্রে একটি বার আকৃতির অংশ রয়েছে।  অর্থাৎ, এটি একটি নিষিদ্ধ সর্পিল ছায়াপথ। এটি ২০০৫ সালে Spitzer Space Telescope এর সাহায্যে এটি নিশ্চিত করা হয়।
থাম্ব|WISE থেকে প্রাপ্ত তথ্যের ভিত্তিতে আকাশগঙ্গা ছায়াপথ

## বিখ্যাত উদাহরণ

* অ্যান্ড্রোমিডা ছায়াপথ 
* আকাশগঙ্গা ছায়াপথ 
* পিনহুইল ছায়াপথ
* সূর্যমুখী ছায়াপথ

## তথ্যসূত্র

## বহিঃসংযোগ

* 
* 
* Spiral Galaxies @ SEDS Messier pages
* ''SpiralZoom.com'', an educational website about Spiral Galaxies and other spiral formations found in nature. For high school & general audience.]

বিষয়শ্রেণী:কুণ্ডলিত ছায়াপথ
বিষয়শ্রেণী:এডউইন হাবল
ক্লাইভ কাসলার

**ক্লাইভ কাসলার** (; জন্মঃ জুলাই ১৫, ১৯৩১) একজন আমেরিকান রোমাঞ্চ ঔপন্যাসিক এবং সামুদ্রিক প্রত্নতত্ত্ববিদ । তার সৃষ্ট **ডার্ক পিট** চরিত্রের থ্রিলার উপন্যাস বিশ বারেরও বেশি সময় দ্য নিউ ইয়র্ক টাইমসের বেস্টসেলার তালিকার অন্তর্ভুক্ত হয়েছে। কাসলার আমেরিকার *ন্যাশনাল আন্ডারওয়াটার এন্ড মেরিন এজেন্সি* (NUMA)এর প্রতিষ্ঠাতা ও চেয়ারম্যান। তিনি পঞ্চাশেরও বেশি সংখ্যক বই লিখেছেন।

## জীবনী

**ক্লাইভ কাসলার** এর বেড়ে উঠা ক্যালিফোর্নিয়া শহরে। ১৯৬৫ সাল থেকে তার লিখার জগতে প্রবেশ ঘটলেও ১৯৭৩ সালে তার প্রথম উপন্যাস **দ্যা মেডিয়েটর কেইপার** প্রকাশিত হয়। বিখ্যাত চরিত্র **ডার্ক পিট**কে কেন্দ্র করেই তার বেশিরভাগ ফিকশন উপন্যাসের কাহিনী গড়ে উঠেছে। ডার্ক পিট সিরিজকের ভেতরে তার রচনা **ইনকা গোল্ড**, **ডীপ সিক্স**,**ভিক্সেন ০৩**,**সাহারা**,**আর্কটিক ড্রিফট** ইত্যাদি বেশ জনপ্রিয়। বাংলাদেশি লেখক কাজী আনোয়ার হোসেন তার মাসুদ রানা সিরিজের বেশ কিছু গল্প ক্লাইভ কাসলারের লিখনীর ছায়া অবলম্বনে রচনা করেছেন।

## চলচ্চিত্রায়ন
সর্বপ্রথম **ক্লাইভ কাসলার** রচিত উপন্যাস **রেইজ দ্যা টাইটানিক**(১৯৮০) নিয়ে একটি চলচ্চিত্র নির্মিত হয়। যা ব্যবসায়িকভাবে সফলতা লাভ করতে পারেনি। পরবর্তীতে ২০০৫ খ্রিষ্টাব্দে প্যারামাউন্ট পিকচার্স ক্লাইভ কাসলারের **সাহারা** উপন্যাস নিয়ে আরেকটি চলচ্চিত্র মুক্তি দেয়। এতে পেনেলোপে ক্রুজ **ইভা রোজাস** চরিত্রে অভিনয় করেন।

## তথ্যসূত্র


## বহিঃসংযোগ
* রেইজ দ্যা টাইটানিক IMDB রিপোর্ট
* NUMA অফিশিয়াল ওয়েবসাইট
* ক্লাইভ কাসলারের অফিশিয়াল ওয়েবসাইট 
* ক্লাইভ কাসলার ভক্তদের ওয়েবসাইট
* কাসলার জাদুঘর
* ক্লাইভ কাসলারের অস্ট্রেলিয়ান ওয়েবসাইট

বিষয়শ্রেণী:১৯৩১-এ জন্ম
বিষয়শ্রেণী:মার্কিন লেখক
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:২০২০-এ মৃত্যু
বিষয়শ্রেণী:মার্কিন পুরুষ ঔপন্যাসিক
বিষয়শ্রেণী:২০শ শতাব্দীর মার্কিন ঔপন্যাসিক
বিষয়শ্রেণী:২১শ শতাব্দীর মার্কিন ঔপন্যাসিক
বিষয়শ্রেণী:ইলিনয়ের ঔপন্যাসিক
বিষয়শ্রেণী:২০শ শতাব্দীর মার্কিন পুরুষ লেখক
ইঞ্চি লতা

**ইঞ্চি লতা** (বৈজ্ঞানিক নাম: ***Tradescantia zebrina***, পূর্বের বৈজ্ঞানিক নাম:*Zebrina pendula*) হচ্ছে **কমেলিনাসি** পরিবারের একটি উদ্ভিদ। এটি মেক্সিকো, মধ্য আমেরিকা এবং কলম্বোর স্থানীয় প্রজাতি এবং এখন এশিয়া, আফ্রিকা, অস্ট্রেলিয়া, দক্ষিণ আমেরিকা এবং প্রশান্ত মহাসাগরীয় দ্বীপপুঞ্জে প্রাকৃতিকভাবে জন্মে।

## বিবরণ
ইঞ্চি লতাতে লাল রঙের তিন পাপড়ির ফুল হয়। ইঞ্চি গাছ ঝুলানো টবে রাখা মন্দ নয়, এতে এর পাতার নিচের দিকের সুন্দর মেরুন রঙ দৃষ্টিগোচর হয়। বীজ ছাড়া মাত্র এক ইঞ্চি কাণ্ড থেকেও এর বিস্তার ঘটতে পারে। এর কাণ্ড এবং পাতার স্বচ্ছ কষ বেশ এলার্জিক, তাই গ্লাভস্‌ ছাড়া নাড়াচাড়া করলে হাত ধুয়ে ফেলা ভাল।

## তথ্যসূত্র

## বহিঃসংযোগ

* Standard Data Report: Tradescantia zebrina - Integrated Taxonomic Information System
* PLANTS Profile: Tradescantia zebrina - National Resources Conservation Service (US Department of Agriculture)
* Taxonomy Browser: Tradescantia zebrina - National Center for Biotechnology Information (US National Institutes of Health)
* Desert Tropicals  - Informational database on common gardening plants, based out of Phoenix, Arizona, USA
* *[http://species.wikimedia.org/wiki/Tradescantia_zebrina Tradescantia zebrina]* - WikiSpecies page

বিষয়শ্রেণী:মেক্সিকোর উদ্ভিদ
বিষয়শ্রেণী:মধ্য আমেরিকার উদ্ভিদ
বিষয়শ্রেণী:কলম্বিয়ার উদ্ভিদ
বিষয়শ্রেণী:ঔষধি উদ্ভিদ
বিষয়শ্রেণী:উদ্যান উদ্ভিদ
বিষয়শ্রেণী:আলংকারিক উদ্ভিদ
বিষয়শ্রেণী:১৭৫৩-এ বর্ণিত উদ্ভিদ
বিষয়শ্রেণী:ঘরের উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
টকা

**টকা** ()   হচ্ছে অসমে প্রচলিত বাদ্যযন্ত্র সমূহের মধ্যে অতি পরিচিত বাদ্যযন্ত্র। টকা বিহুর অপরিহার্য্য বাদ্যযন্ত্র। টকার ব্যবহার সহজসুলভ। প্রাথমিক অবস্থায় হাতবাজিয়ে বিহুগান গাওয়া হত কালক্রমে হাতবাজানোর ছন্দে টকার উৎপত্তি হয়েছে।। 
 
## ব্যবহার
সহজ নির্মাণ ও ব্যবহার প্রনালীর জন্য টকা অসমে সহজসুলভ বাদ্যযন্ত্র। অসমের গাভরু বিহুর মুখ্য বাদ্যযন্ত্র হচ্ছে টকা। সেইজন্য কোন কোন ক্ষেত্রে এই বিহু টকা বিহু নামেও পরিচিত। জেং বিহুর মুখ্য বাদ্যযন্ত্র হচ্ছে টকা, সুতুলী ও   গগনা।। 
## টকার বিভিন্ন প্রকার
টকা বাঁশ দ্বারা নির্মিত সরল যন্ত্র। অসমীয়া বাদ্যযন্ত্রে ব্যবহৃত টকার মোট তিনটি প্রকার দেখা যায়। যেমন-:
*পাতি টকা বা হাত টকা
*বর টকা বা মাটি টকা
*জেং টকা বা ধুতং
## তথ্যসূত্র

বিষয়শ্রেণী:আসামের সঙ্গীত
বিষয়শ্রেণী:ভারতীয় বাদ্যযন্ত্র
আরভিড কার্লসন

**আরভিড কার্লসন** (২৫ জানুয়ারী ১৯২৩ - ২৯ জুন ২০১৮)  একজন সুইডিশ নিউরোফার্মাকোলজিস্ট ছিলেন যিনি নিউরোট্রান্সমিটার ডোপামিনের সাথে তার কাজ এবং পার্কিনসন ডিজিজের প্রভাবগুলির জন্য সবচেয়ে বেশি পরিচিত। ডোপামিন নিয়ে তার কাজের জন্য, কার্লসনকে এরিক কান্ডেল এবং পল গ্রিনগার্ডের সাথে একত্রে ২০০০ সালে চিকিৎসাবিজ্ঞানে নোবেল পুরস্কার দেওয়া হয়েছিল । 

১৯৪৪ সালে, তিনি নাৎসি শিবিরের বন্দীদের পরীক্ষা করার কাজে অংশ নিয়েছিলেন, যাদের সুইডিশ অভিজাত ফোলকে বার্নাডোটে সুইডেনে নিয়ে আসতে পেরেছিলেন, যা দ্বিতীয় বিশ্বযুদ্ধের সময় নিরপেক্ষ ছিল।  তিনি ১৯৫১ সালে ফার্মাকোলজিতে এমডি এবং পিএইচডি পেয়েছিলেন। 

## প্রাথমিক জীবন এবং শিক্ষা
কার্লসন জন্মগ্রহণ করেছিলেন ২৫ জানুয়ারী ১৯২৩ এ সুইডেনের ইউপ্পসালায়, চার ভাইবোনদের মধ্যে একজন। তার বাবা লুন্ড বিশ্ববিদ্যালয়ের ইতিহাসের অধ্যাপক হওয়ার পরে তার পরিবার লন্ডে চলে যায়। যদিও তার দুই বড় ভাইবোন তাদের বাবার কেরিয়ারের পথে চলেছিল, তবুও তিনি ১৯৪১ সাল থেকে লন্ডে মেডিসিন পড়তে বেছে নিয়েছিলেন। 

## ব্যক্তিগত জীবন
কার্লসন ১৯৪৫ সালে *উল্লা-লিসা ক্রিস্টফারসনকে* বিয়ে করেছিলেন এবং তাদের তিন ছেলে ও দুই মেয়ে ছিল। তার মেয়ে মারিয়া ছিলেন তার ল্যাব ম্যানেজার  এবং তার মেয়ে লেনা তার অন্যতম সহযোগী ছিলেন। 

তিনি সুইডেনে পানীয় জল ফ্লোরাইডেশন বিরোধিতা করেছিলেন।  তিনি হোমিওপ্যাথির একজন সোচ্চার প্রতিপক্ষ এবং তিনি হোমিওপ্যাথিক প্রস্তুতিগুলিকে সুইডেনে ওষুধ হিসাবে শ্রেণিবদ্ধ করা থেকে বিরত রাখতে কাজ করেছিলেন। 

কার্লসন জুন ২৯, ২০১৮ মারা যান, ৯৫ বছর বয়সে 

## তথ্যসূত্র

## বহিঃসংযোগ
* নোবেল পুরস্কার জীবনী
* গথেনবুর্গ বিশ্ববিদ্যালয়ের সাহলগ্রেনস্কা একাডেমি

বিষয়শ্রেণী:জাপান প্রাইজ বিজয়ী
বিষয়শ্রেণী:চিকিৎসাবিজ্ঞানে ওল্ফ পুরস্কার বিজয়ী
বিষয়শ্রেণী:১৯২৯-এ জন্ম
বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী
বিষয়শ্রেণী:১৯২৩-এ জন্ম
বিষয়শ্রেণী:২০১৮-এ মৃত্যু
বিষয়শ্রেণী:সুয়েডীয় নোবেল বিজয়ী
বিষয়শ্রেণী:রয়েল সুয়েডীয় বিজ্ঞান অ্যাকাডেমির সদস্য
বিষয়শ্রেণী:সুয়েডীয় স্নায়ুবিজ্ঞানী
বিষয়শ্রেণী:সুয়েডীয় ঔষধবিজ্ঞানী
বিষয়শ্রেণী:উপসালার ব্যক্তি
বিষয়শ্রেণী:২০শ শতাব্দীর সুয়েডীয় বিজ্ঞানী
বিষয়শ্রেণী:২১শ শতাব্দীর সুয়েডীয় বিজ্ঞানী
ব্ল্যাকটাউন ইন্টারন্যাশনাল স্পোর্টসপার্ক

**ব্ল্যাকটাউন ইন্টারন্যাশনাল স্পোর্টসপার্ক** সিডনি'র উপকণ্ঠে রুটি হিল এলাকায় অবস্থিত একটি বহু ক্রীড়া উপযোগী স্টেডিয়াম। এ স্টেডিয়ামে দু'টি ক্রিকেট মাঠ রয়েছে। এছাড়াও অস্ট্রেলীয় রুলস ফুটবল, অ্যাথলেটিক্স ট্র্যাক এন্ড ফিল্ড, সফ্টবল ও বেসবল খেলা আয়োজন করা হয়। পূর্বে এ স্টেডিয়ামটি **ব্ল্যাকটাউন অলিম্পিক পার্ক** নামে পরিচিত ছিল।

২০০০ সালে অনুষ্ঠিত সিডনি অলিম্পিকে সফ্টবল ও বেসবল খেলা আয়োজনের জন্য স্টেডিয়ামটি নির্মাণ করা হয়। ২০১০ থেকে ২০১২ সালের মধ্যবর্তী সময়কালে প্রশিক্ষণ ও প্রশাসনসংক্রান্ত কাজে ব্যবহার করা হয়।

## প্রস্তাবিত পরিকল্পনা
২০১৮ ও ২০২২ সালের ফিফা বিশ্বকাপে আবেদনকারী স্বাগতিক দেশের অংশ হিসেবে ফুটবল খেলা আয়োজনের লক্ষ্যে অস্ট্রেলিয়ার আবেদন গ্রহণ করার লক্ষ্যে অ্যাথলেটিক্স ট্র্যাককে ফুটবল স্টেডিয়ামে উন্নীত করা হয় ও স্টেডিয়ামের নামকরণ করা হয় ব্ল্যাকটাউন স্টেডিয়াম। এর দর্শক ধারণ ক্ষমতা ৪১,০০০। প্রতিযোগিতার পরবর্তীকালে ২৬,০০০ দর্শকে নেমে আনার পরিকল্পনা করা হয়।

২০১৪ সালে ওয়েস্টার্ন সিডনি ওয়ান্ডারার্স কর্তৃপক্ষ প্রশিক্ষণ ঘাঁটি, দপ্তর ও যুব একাডেমি এখানে গড়ে তোলে। কয়েক মিলিয়ন ডলার ব্যয়ে নির্মিত স্টেডিয়ামটিতে চিকিৎসা কেন্দ্রও রয়েছে।

## তথ্যসূত্র

## আরও দেখুন
* ২০১৫ ক্রিকেট বিশ্বকাপ
* মেলবোর্ন ক্রিকেট গ্রাউন্ড

## বহিঃসংযোগ
*Official website

বিষয়শ্রেণী:অস্ট্রেলিয়ার ক্রিকেট মাঠ
বিষয়শ্রেণী:নারী বিগ ব্যাশ লিগ
২০০৮-এ বাংলাদেশ

**২০০৮-এ বাংলাদেশে** সংঘটিত ঘটনাবলী।

## ঘটনাবলী
### জানুয়ারি
### ফেব্রুয়ারি
*৩ ফেব্রুয়ারি - বার্ডফ্লু ভাইরাস প্রতিরোধে চট্টগ্রামে উচ্চ সতর্কতা জারি।
*৮ ফেব্রুয়ারি - পার্বত্য চট্টগ্রামে ইঁদুরের উপদ্রবে ফসলের ব্যাপক ক্ষয়ক্ষতি।
*১৩ ফেব্রুয়ারি - যুক্তরাজ্যের অভিবাসন সংক্রান্ত কমিটি বাংলাদেশি অভিভাসীদের উপর বিধিনিষেধ জারি করে মূলত নেতৃত্বদানকারী শিল্পের উপর বিরূপ প্রভাব মোকাবিলার জন্য।
*১৭ ফেব্রুয়ারি - সৈয়দ মোহাম্মদ আসলাম তালুকদারের মঞ্চ নাম মান্না পরপারে পাড়ি জমান
*১৯ ফেব্রুয়ারি - একুশে পদক ২০০৮ প্রদান অনুষ্ঠান পালিত হয়।
*২৮ ফেব্রুয়ারি - ঢাকার অদূরে ফেরি দূর্ঘটনায় ৪৫ জনের প্রাণহানি।

### মার্চ
*৫ মার্চ - সরকার, ২০০৮ সালের স্বাধীনতা দিবস পুরস্মকারের মনোনয়ন ঘোষণা করে।

### এপ্রিল
### মে
### জুন
*১১ জুন - সাবেক প্রধানমন্ত্রী শেখ হাসিনা প্যারলে মুক্তি পান।
*২০ জুন - নির্বাচন কমিশন চারটি সিটি কর্পোরেশন পুল ঘোষণা এবং নয়টি পৌরসভা নির্বাচনের তারিখ আগস্ট৪, ২০০৯ বলে ঘোষণা দেয়।
*২৬ জুন - এসএসসি পরিক্ষার ফলাফল ঘোষণা।
*৩০ জুন - তত্ত্বাবধায়ক সরকার নিজেদের মেয়াদের মধ্যেই দ্বিতীয় মতো পেট্রোলিয়ামজাত পন্যের দাম বৃদ্ধি করে।

### জুলাই
*২১ জুলাই - মহাসড়কে বাস দূর্ঘটনায় ২১জন নিহত এবং ৪০ জন আহত।
*৩০ জুলাই - সরকার ট্রুথ কমিশন গঠন করে রাজনৈতিক নেতা, আমলা, ব্যবসায়ীদের জেলে পাঠানোর পরিবর্তে নিজের অপরাধ স্বীকার এবং কালো টাকা ফেরত দেয়ার শর্ত জুড়ে দেয়।

### আগস্ট

### সেপ্টেম্বর
*৩ সেপ্তেম্বর - তারেক রহমান জামিনে মুক্তি পায়।
*১১ সেপ্টেম্বর - এক বছর পর খালেদা জিয়া মুক্তি পান।

### অক্টোবর
* ৮ অক্টোবর - বেগম রোকেয়া বিশ্ববিদ্যালয় রংপুরে রংপুর বিশ্ববিদ্যালয় নামে প্রতিষ্ঠিত হয়।

### নভেম্বর
*৩ নভেম্বর - তত্ত্বাবধায়ক সরকার ডিসেম্বর ১৮ তারিখে সাধারণ নির্বাচনের দিন ঘোষণা করে।
*২৪ নভেম্বর - নির্বাচন কমিশন ১৮ ডিসেম্বরের পরিবর্তে ২৯ ডিসেম্বর পুনঃরায় সাধারণ নির্বাচনের তারিখ ঘষণা করে। 

### ডিসেম্বর
*২৯ ডিসেম্বর - নবম জাতীয় সংসদ নির্বাচন, ২০০৮ অনুষ্ঠিত হয় এবং শেখ হাসিনার নেতৃত্বে আওয়ামী লীগ জয় লাভ করে।

## আরও দেখুন
*বাংলাদেশের ইতিহাসের সময়রেখা

## তথ্যসূত্র

বিষয়শ্রেণী:২০০৮-এ এশিয়া
বিষয়শ্রেণী:দেশ অনুযায়ী ২০০৮
২০০৭-এ বাংলাদেশ

**২০০৭-এ বাংলাদেশে** সংঘটিত ঘটনাবলী।albhi

## ঘটনাবলী
### জানুয়ারি
*১১ জানুয়ারি - রাষ্ট্রপতি ইয়াজউদ্দিন আহম্মেদ জরুরি অবস্থা জারি করে।
*১২ জানুয়ারি - ফখরুদ্দীন আহমদ প্রধান উপদেষ্টা হিসেবে শপথ গ্রহণ করে।

### ফেব্রুয়ারি
*২২ ফেব্রুয়ারি - নোবেল জয়ী ডঃ মুহাম্মদ ইউনূস রাজনৈতিক দল গঠনের ঘোষণা দেয়।

### মার্চ
*৭ মার্চ - বিএনপির সিনিয়র যুগ্ন মহাসচিব তারেক রহমান দূর্নীতির অভিযোগে গ্রেপ্তার হন।
*৩০ মার্চ - জাগ্রত মুস্লিম জনতা বাংলাদেশ(জেএমবি) নেতার মৃত্যুদন্ড কার্যকর করা হয়।

### এপ্রিল
*১৬ এপ্রিল - মানি লন্ডারিং মামলায় খালেদা জিয়ার ছোট ছেলে আরাফাত রহমান কোকো গ্রেপ্তার।
### মে
### জুন
### জুলাই
*১৬ জুলাই - দূর্নীতির অভিযোগে শেখ হাসিনা গ্রেপ্তার।
### আগস্ট

### সেপ্টেম্বর
*৩ সেপ্টেম্বর - দূর্নীতির অভিযোগে খালেদা জিয়া গ্রেপ্তার।
*১৭ সেপ্টেম্বর -  দৈনিক প্রথম আলো রম্য ম্যাগাজিন আলপিনে বিড়ালের নামের আগে ইসলামিক নাম "মোহাম্মদ" ব্যবহার নিয়ে একটি কার্টুন ছাপে।

### অক্টোবর

### নভেম্বর
*১৫ নভেম্বর - ঘূর্ণিঝড় সিডর আঘাত হানে উপকূলীয় অঞ্চলে, এতে কম্পক্ষে ৩,৪৪৭জন মানুষ মারা যায়।

### ডিসেম্বর
*১০ ডিসেম্বর - বীরশ্রেষ্ঠ হামিদুর রহমানের দেহাবশেষ বাংলাদেশে ফিরিয়ে আনা হয়।
## আরও দেখুন
*বাংলাদেশের ইতিহাসের সময়রেখা

## তথ্যসূত্র
রিচার্ড লেভি

**রিচার্ড আর্নেস্ট লেভি** (জন্ম: ১৪ জানুয়ারি, ১৯৮৮) জোহানেসবার্গে জন্মগ্রহণকারী দক্ষিণ আফ্রিকান ক্রিকেটার। ডানহাতি ব্যাটসম্যান **রিচার্ড লেভি** দক্ষিণ আফ্রিকা ক্রিকেট দলে প্রতিনিধিত্ব করছেন। এছাড়াও তিনি ডানহাতি মিডিয়াম বোলিংয়ে পারদর্শী। বর্তমানে তিনি ওয়েস্টার্ন প্রভিন্স, কেপ কোবরাজ ও নর্দাম্পটনশায়ার দলের পক্ষে খেলছেন।

## প্রারম্ভিক জীবন
কেপটাউনে অবস্থিত ওয়েনবার্গ বয়েজ হাইস্কুলের প্রাক্তন শিক্ষার্থী লেভি ২০০৫ সালে বিদ্যালয়ের পক্ষ থেকে ক্রিকেটে অবদান রাখায় সম্মাননা লাভ করেন। ২০০৬ সালে শ্রীলঙ্কায় অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে দক্ষিণ আফ্রিকা ক্রিকেট দলের অন্যতম সদস্য ছিলেন।

## খেলোয়াড়ী জীবন
১৯ ফেব্রুয়ারি, ২০১২ তারিখে হ্যামিল্টনের সেডন পার্কে স্বাগতিক নিউজিল্যান্ডের বিপক্ষে অনুষ্ঠিত টুয়েন্টি২০ আন্তর্জাতিকে অপরাজিত ১১৭* রান করে নতুন রেকর্ড গড়েন। তার এ ইনিংসে ১৩ ছক্কার মার ছিল যা নতুন রেকর্ড গড়ে। এছাড়াও তিনি ৪৫ বলে দ্রুততম সেঞ্চুরির দাবীদার। এরফলে তিনি ওয়েস্ট ইন্ডিজের ক্রিস গেইলের সাথে যৌথভাবে সর্বোচ্চ রান সংগ্রহকারীর ভূমিকায় অবতীর্ণ হন। একই সালের ২১ সেপ্টেম্বর তারিখ শ্রীলঙ্কার পাল্লেকেলেতে বাংলাদেশের বিপক্ষে ১২৩ রান করে ব্রেন্ডন ম্যাককুলামের সর্বোচ্চ রানের রেকর্ডটি নিজের করে নেন।

আন্তর্জাতিক ক্রিকেটে টিকে থাকার লড়াইয়ে ব্যস্ত লেভি স্পিন বোলিং মোকাবেলায় বেশ দুর্বল। ২০১২ সালে ইন্ডিয়ান প্রিমিয়ার লিগে মুম্বাই ইন্ডিয়ান্সের পক্ষে খেলেন। ৪ মিলিয়ন মার্কিন ডলারের বিনিময়ে মুম্বাই কর্তৃপক্ষের সাথে চুক্তিবদ্ধ হন তিনি।

## তথ্যসূত্র

## বহিঃসংযোগ
* 
* Richard Levi's profile page on Wisden
* 

বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:১৯৮৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দক্ষিণ আফ্রিকার টুয়েন্টি২০ আন্তর্জাতিক ক্রিকেটার
বিষয়শ্রেণী:ওয়েস্টার্ন প্রভিন্সের ক্রিকেটার
বিষয়শ্রেণী:কেপ কোবরাজের ক্রিকেটার
বিষয়শ্রেণী:সমারসেটের ক্রিকেটার
বিষয়শ্রেণী:নর্দাম্পটনশায়ারের ক্রিকেটার
বিষয়শ্রেণী:মুম্বই ইন্ডিয়ান্সের ক্রিকেটার
বিষয়শ্রেণী:জোহানেসবার্গ থেকে আগত ক্রিকেটার
বিষয়শ্রেণী:ইংরেজ ক্রিকেটার
বিষয়শ্রেণী:যুক্তরাজ্যে অভিবাসনকারী দক্ষিণ আফ্রিকান
বিষয়শ্রেণী:ব্রিটিশ বংশোদ্ভূত দক্ষিণ আফ্রিকান ব্যক্তি
এসিসি টুয়েন্টি২০ কাপ

**এসিসি টুয়েন্টি২০ কাপ** এশিয়ার দেশসমূহ অনুষ্ঠিত টুয়েন্টি২০ ক্রিকেট প্রতিযোগিতা। প্রতিযোগিতাটি এশিয়ান ক্রিকেট কাউন্সিল কর্তৃক পরিচালিত হয়। ২০০৭ সালে কুয়েতে অনুষ্ঠিত প্রথম প্রতিযোগিতায় আফগানিস্তান এবং ওমান ক্রিকেট দল যৌথভাবে শিরোপা লাভ করে। বর্তমান চ্যাম্পিয়ন দল হিসেবে রয়েছে আফগানিস্তান ক্রিকেট দল। দলটি সবচেয়ে বেশি চারবার শিরোপা জয় করেছে।

## ২০০৭ এসিসি টুয়েন্টি২০ কাপ

২০০৭ সালের প্রতিযোগিতাটি ২৭ অক্টোবর থেকে ২ নভেম্বর, ২০০৭ তারিখ পর্যন্ত কুয়েতে অনুষ্ঠিত হয়েছিল। সর্বমোট দশটি দেশ প্রতিযোগিতায় অংশগ্রহণ করে।

২০ ওভারের চূড়ান্ত খেলাটি আফগানিস্তান এবং ওমানের মধ্যে অনুষ্ঠিত হয়। কিন্তু খেলাটি টাই হওয়ায় প্রতিযোগিতার নিয়ম অনুসারে বিজয়ী নির্ধারণে বোল-আউটের সিদ্ধান্ত নেয়া হলেও পিচের অবস্থা খারাপ থাকায় তা হয়নি। ফলে উভয় দলকে যৌথভাবে চ্যাম্পিয়ন ঘোষণা করা হয়।

## ২০০৯ এসিসি টুয়েন্টি২০ কাপ

## ২০১১ এসিসি টুয়েন্টি২০ কাপ

## ২০১৩ এসিসি টুয়েন্টি২০ কাপ

## ২০১৫ এসিসি টুয়েন্টি২০ কাপ

২০১৫ সালের এসিসি প্রতিযোগিতার ৫ম আসরটি ২৫-৩০ জানুয়ারি, ২০১৫ তারিখে সংযুক্ত আরব আমিরাতে অনুষ্ঠিত হচ্ছে। প্রতিযোগিতার ফলাফলের ভিত্তিতে শীর্ষস্থানীয় দল ২০১৫ সালের আইসিসি বিশ্ব টুয়েন্টি২০ বাছাইপর্বে খেলার যোগ্যতা লাভ করবে। কিন্তু আফগানিস্তান, হংকং, নেপাল এবং সংযুক্ত আরব আমিরাত ক্রিকেট দল আন্তর্জাতিক ক্রিকেট কাউন্সিল কর্তৃক টুয়েন্টি২০ আন্তর্জাতিকের মর্যাদা লাভ করায় তারা এ প্রতিযোগিতায় অংশগ্রহণ করবে না। দলগুলো ইতোমধ্যে আয়ারল্যান্ড ও স্কটল্যান্ডে যৌথভাবে অনুষ্ঠিত ২০১৫ সালের বিশ্ব টুয়েন্টি২০ বাছাইপর্বে খেলার যোগ্যতা অর্জন করেছে। অন্যদিকে আইসিসি তথা এসিসি'র পূর্ণাঙ্গ সদস্য হবার ফলে ভারত, পাকিস্তান, শ্রীলঙ্কা ও বাংলাদেশ ক্রিকেট দল ইতোমধ্যে স্বয়ংক্রিয়ভাবে ২০১৬ সালের আইসিসি বিশ্ব টুয়েন্টি২০ প্রতিযোগিতা খেলবে।

## তথ্যসূত্র

## আরও দেখুন
* এসিসি প্রিমিয়ার লিগ
* নেপাল জাতীয় ক্রিকেট দল
* ২০১৫ এসিসি টুয়েন্টি২০ কাপ
* ২০১৪-১৫ আন্তর্জাতিক ক্রিকেট

## বহিঃসংযোগ

* এশিয়ান ক্রিকেট কাউন্সিলের প্রাতিষ্ঠানিক ওয়েবসাইট


বিষয়শ্রেণী:টুয়েন্টি২০ আন্তর্জাতিক ক্রিকেট প্রতিযোগিতা
বিষয়শ্রেণী:এশিয়ান ক্রিকেট কাউন্সিলের প্রতিযোগিতা
বিষয়শ্রেণী:২০০৭-এ প্রতিষ্ঠিত পুনরাবৃত্ত ক্রীড়া ঘটনা
তৃতীয় মহম্মদ বাহাদুর খানজী

**তৃতীয় মহম্মদ বাহাদুর খানজী** (২২শে জানুয়ারি, ১৮৫৬- ২১শে জানুয়ারি, ১৮৯২) জুনাগড় রাজ্যের নবম নবাব ছিলেন।

## সংক্ষিপ্ত জীবনী
তৃতীয় মহম্মদ বাহাদুর খানজী জুনাগড় রাজ্যের অষ্টম নবাব দ্বিতীয় মহম্মদ মহবত খানজীর জ্যেষ্ঠ পুত্র ছিলেন। তার মাতার নাম ছিল লাডলি বিবি। ১৮৮২ খ্রিষ্টাব্দের ২৯শে সেপ্টেম্বর পিতার মৃত্যু হলে তিনি জুনাগড় রাজ্যের সিংহাসনে আসীন হন। ১৮৭৩ খ্রিষ্টাব্দের মে মাসে তিনি আমীর বখতে বেগম এবং উমরাও বখতে বেগম নামক দুইজন অভিজাত মহিলাকে বিবাহ করেন। ১৮৭৪ খ্রিষ্টাব্দে তিনি বালাসিনোর রাজ্যের নবাব মহম্মদ জোরাওয়ার খানজীর কন্যা দোসি বিবিকে বিবাহ করেন। ১৮৯১ খ্রিষ্টাব্দের ১০ই ফেব্রুয়ারি তিনি চতুর্থবার বিবাহ করেন।

## তথ্যসূত্র

বিষয়শ্রেণী:জুনাগড়ের নবাব
বিষয়শ্রেণী:১৮৫৬-এ জন্ম
বিষয়শ্রেণী:১৮৯২-এ মৃত্যু
মহম্মদ রসুল খানজী

**মহম্মদ রসুল খানজী** (৩০শে জুলাই, ১৮৫৮- ২২শে জানুয়ারি, ১৯১১) জুনাগড় রাজ্যের দশম নবাব ছিলেন।

## সংক্ষিপ্ত জীবনী
মহম্মদ রসুল খানজী জুনাগড় রাজ্যের অষ্টম নবাব দ্বিতীয় মহম্মদ মহবত খানজীর মধ্যম পুত্র ছিলেন। তার মাতার নাম ছিল নূর বিবি। ১৮৯২ খ্রিষ্টাব্দের ২১শে জানুয়ারি জ্যেষ্ঠ ভ্রাতা তৃতীয় মহম্মদ বাহাদুর খানজীর মৃত্যু হলে তিনি জুনাগড় রাজ্যের সিংহাসনে আসীন হন। তিনি রাজ্যে রেলপথ ও চিকিৎসালয় স্থাপনে এবং শিক্ষা প্রতিষ্ঠানগুলির সম্প্রসারণে উল্লেখযোগ্য ভূমিকা গ্রহণ করেছিলেন। ১৯০৩ খ্রিষ্টাব্দে তিনি দিল্লি দরবার স্বর্ণপদক লাভ করেন। তার পত্নী আয়েশা বিবির গর্ভে তিনি শের জমান খানজী, শের জুমা খানজী, মহম্মদ রসুল খানজী ও তৃতীয় মহম্মদ মহবত খানজী নামক চারজন পুত্র এবং শোভন বখতে এবং লাল বখতে নামক দুই কন্যা সন্তানের জন্ম দেন।

## তথ্যসূত্র

বিষয়শ্রেণী:জুনাগড়ের নবাব
বিষয়শ্রেণী:১৮৫৮-এ জন্ম
বিষয়শ্রেণী:১৯১১-এ মৃত্যু
সিমলা সম্মেলন

**সিমলা সম্মেলন** () ছিল ১৯৪৫ সালের এক ঐতিহাসিক সম্মেলন যা তৎকালীন ভাইসরয় এবং ভারতের প্রধান রাজনৈতিক দলগুলোর মধ্যে সংঘটিত হয়েছিল। ভারতের আত্মশাসনের জন্য করা ওয়াভেল প্রকল্পের সম্মতি ও অনুমোদনের মাধ্যমে আত্মশাসনের রাজনৈতিক চুক্তিপত্র করার জন্যেই এই সম্মেলনের আহ্বান করা হয়েছিল, যা পৃথকভাবে মুসলিমদেরকে প্রতিনিধিত্ব করার সুযোগ দেবে এবং যে সম্প্রদায় যেখানে সংখ্যাগুরু, সেখানে তাদের ক্ষমতা সীমিত করা হবে।

কিন্তু, মুসলিম প্রতিনিধি বাছাইয়ের ক্ষেত্রে আলোচনা স্থগিত করা হল। ভারতীয় মুসলিমদের প্রতিনিধি হবে কেবলমাত্র নিখিল ভারত মুসলিম লীগ - এই উদ্দেশ্যে, তারা ভারতীয় জাতীয় কংগ্রেস মুসলিম প্রতিনিধিদের বাছাই করবে এমন ধরনের পরিকল্পনাকে সম্পূর্ণরূপে বাদ দেন। এটি পুরো সম্মেলনকেই অর্থহীন করে তোলে, এবং হয়ত সেই সাথে এক-স্বাধীন ভারত হবার শেষ সুযোগকেও বাতিল করে দেয়। তাই এর পরের বছরে যখন ভারতীয় জাতীয় কংগ্রেস এবং নিখিল ভারত মুসলিম লীগ কেবিনেট মিশনে যোগ দেয়, মুসলিম লীগের জিন্নাহর ব্রিটিশ পরিকল্পনার অনুমোদনের প্রতি কংগ্রেস বিরোধপূর্ণ মনোভাব দেখায়।

১৪ই জুন, ১৯৪৫ সালে লর্ড নতুন পরিকল্পনা করেন যা নিম্নোক্ত প্রকল্প নিয়ে গঠিত হয়: কেন্দ্রে এক নতুন কার্যনির্বাহী পরিষদ গঠিত হবে যাতে ভাইসরয় এবং কমান্ডার ইন চিফ বাদে সবাই ভারতীয় থাকবে। নতুন স্থায়ী সংবিধানের সম্মতি ও সেই অনুযায়ী কাজ করার ও  আগ পর্যন্ত এই কার্যনির্বাহী পরিষদই দায়িত্বে ছিল। প্রতিরক্ষা ছাড়া সকল পোর্টফোলিও ভারতীয় সদস্য দ্বারা গৃহীত হবে।

## তথ্যসূত্র

বিষয়শ্রেণী:শিমলা
বিষয়শ্রেণী:দ্বিতীয় বিশ্বযুদ্ধে ব্রিটিশ সাম্রাজ্য
বিষয়শ্রেণী:ভারতের স্বাধীনতা আন্দোলন
পাদশাহনামা

**পাদশাহনামা** () (Chronicle of the Emperor) হল মুঘল সম্রাট শাহজাহানের সময়কার সরকারি লিখিত চিত্রায়িত ইতিহাস। এর অধিকাংশ গুরুত্বপূর্ণ রচনাগুলো দুইখণ্ডে আবদুল হামিদ লাহোরির রচিত।

## ইতিহাস
শাহজাহান তার শাসনামলের অষ্টম বছরে তার শাসনামল নিয়ে মুহাম্মদ আমিন কাজভিনিকে  সরকারিভাবে ইতিহাস রচনা করতে বলেন। কাজভিনি ১৬৩৬ সালে *পাদশাহনামা* রচনা সমাপ্ত করেন। এতে শাহজাহানের শাসনের প্রথম দশ চান্দ্রবছরের বিবরণ রয়েছে।

জালালউদ্দিন তাবাতাবায়ি আরেকটি *পাদশাহমানা* লিখেছেন। কিন্তু তাতে শুধু পঞ্চম থেকে অষ্টম অর্থাৎ চার বছরের বিবরণ রয়েছে। পরে আবদুল হামিদ লাহোরিকে এ দায়িত্ব দেয়া হয়। তিনি দুই খণ্ডে তা সমাপ্ত করেন। প্রথম খন্ড কাজভিনির কাজের উপর ভিত্তি করে রচিত হয়েছে, তবে বিস্তারিত আকারে। দ্বিতীয় খণ্ডে শাহজাহানের পরের দশ চান্দ্রবছরের বিবরণ লিপিবদ্ধ হয়। এটি তিনি ১৬৪৮ সালে শেষ করেন। লাহোরি ১৬৫৪ সালে মারা যান। লাহোরির এক ছাত্র মুহাম্মদ ওয়ারিসকে শাহজাহানের বাকি জীবন লিপিবদ্ধ করে তা সম্পূর্ণ করার দায়িত্ব দেয়া হয়। তিনি এটি ১৬৫৬ সালে সমাপ্ত করেন। তার কর্ম এশিয়াটিক সোসাইটি কর্তৃক লাহোরির *পাদশাহনামার* তৃতীয় খন্ড রূপে প্রকাশিত হয়।

এই রচনাগুলো শাহজাহানের শাসনামল সম্পর্কে জানার গুরুত্বপূর্ণ সূত্র। এর পান্ডুলিপিতে অঙ্কিত চিত্রগুলো বিয়ে ও অন্যান্য কার্যকলাপের মাধ্যমে শাহজাহানের দরবারের অবস্থা তুলে ধরে।

## বর্তমান পান্ডুলিপি
১৭৯৯ সালে আওধের নবাব তৃতীয় জর্জকে *পাদশাহনামা* পাঠান। বর্তমানে উইন্ডসর দুর্গের রাজকীয় লাইব্রেরীতে লাহোরির *পাদশাহনামা* এর রাজকীয় চিত্রায়িত পান্ডুলিপি সংরক্ষিত আছে। কাজভিনি ও ওয়ারিসের পান্ডুলিপি ব্রিটিশ লাইব্রেরীতে সংরক্ষিত আছে। এছাড়া ভারতের পাটনার খোদা বখশ অরিয়েন্টাল লাইব্রেরীতে একটি পান্ডুলিপি রয়েছে।

## গ্যালারি

File:Shah Jahan Receives Persian Ambassadors.jpg|সম্রাট শাহজাহান সাফাভি দূতকে অভ্যর্থনা জানাচ্ছেন। সন ১৬৩৬ খ্রিষ্টাব্দ।
File:The surrender of the Fort at Udgir to Khan Dawran (October 1636).jpg|মুঘল কমান্ডার খান দাউরানের উদগির দুর্গ দখল।
File:The capture of Orchha by imperial forces (October 1635).jpg|আওরঙ্গজেব, সৈয়দ খানে জাহান, আবদুল্লাহ খান বাহাদুর ফিরোজ জং ও খান দাউরানের নেতৃত্বাধীন মুঘল সেনাবাহিনীর ওড়ছায় প্রবেশ।
File:The siege of Daulatabad (April-June 1633).jpg| ১৬৩৩ সালে মুঘল সেনাদের দৌলতাবাদ দুর্গ বিজয়।
File:A'zam Khan captures Fort Dharur (January 1631).jpg|মুঘল কমান্ডার আজিম খানের ধারুর বিজয়।
File:Prince Awrangzeb (Aurangzeb) facing a maddened elephant named Sudhakar (7 June 1633).jpg|১৬৩৩ সালে যুবরাজ আওরঙ্গজেবের উন্মত্ত যুদ্ধ হাতির বিরুদ্ধে আরোহণ।
File:The siege of Qandahar (May 1631).jpg|কান্দাহারে একটি সাফাভি দুর্গ অবরোধ (মে ১৬৩১)


## অনলাইন
*
*Bádsháh-Náma of 'Abdu-L Hamíd Láhorí *[[Packard Humanities Institute]]*

## আরও দেখুন
* Sháh Jahán-Náma of 'Ináyat Khán

## তথ্যসূত্র

## আরও পড়ুন
* *The King of the World: The Padshahnama: An Imperial Mughal Manuscript from the [[Royal Library, Windsor|Royal Library]], [[Windsor Castle]]*, Thames & Hudson. 1997. .
* (see index: p.&nbsp;148-152; plate 25)

## বহিঃসংযোগ
* Illustrations from the Padshahnama at Royal Collection
* King of the World - The Padshahnama at University of Pennsylvania

বিষয়শ্রেণী:মুঘল সাম্রাজ্য
বিষয়শ্রেণী:ভারতীয় সাহিত্য
বিষয়শ্রেণী:মুঘল শিল্প
বিষয়শ্রেণী:ভারতীয় পাণ্ডুলিপি
বিষয়শ্রেণী:১৭শ শতাব্দীর ভারতীয় বই
বিষয়শ্রেণী:১৭শ শতাব্দীর ফার্সি বই
ডিফিলিয়া গ্রেই

**ডিফিলিয়া গ্রেই** (বৈজ্ঞানিক নাম: *Diphylleia grayi*) হচ্ছে Berberidaceae পরিবারের একটি উদ্ভিদ প্রজাতি। ফ্রিডরিখ শ্মিডট ১৮৬৮ সালে এই প্রজাতির বিবরণ প্রদান করেন। এদের বৈশিষ্ট হলো প্রথমে ফুলটা সাদা থাকে, বৃষ্টির পরে ওটা ক্রিস্টাল সাদা হয়ে যায়। চীন জাপানে ঠান্ডা পাহাড়ের পার্শ্বে বসন্তের শেষ দিকে ফুটে। ফুলের পাপড়িগুলো খুব নরম।

## তথ্যসূত্র

বিষয়শ্রেণী:জাপানের উদ্ভিদ
বিষয়শ্রেণী:চীনের উদ্ভিদ
ফিলিপ অ্যাবট

**ফিলিপ অ্যাবট** () (মার্চ ২১, ১৯২৩ -  ফেব্রুয়ারি ২৩, ১৯৯৮) একজন আমেরিকান চলচ্চিত্র ও টেলিভিশন অভিনেতা।

## প্রাথমিক জীবন
**মিরাকেল অব দি হোয়াইট স্ট্যালিয়ন্স** (১৯৬৩)সহ পঞ্চাশ ও ষাটের দশকে বেশ কয়েকটি চলচ্চিত্রে ফিলিপ সহকারী অভিনেতা হিসেবে অভিনয় করেন। তিনি ১৯৫২ থেকে ১৯৯৫ সাল পযর্ন্ত প্রায়  একশতাধিক বিভিন্ন টেলিভিশন সিরিজে  অতিথি শিল্পী হিসেবে উপস্থিত থাকেন। তিনি দি এফ বি আই (১৯৬৫), জেনারেল হসপিটাল (১৯৬৩), সু্ইট বার্ড অব ইয়ুথ (১৯৬২)সহ বেশ কয়েকটি জনপ্রিয় টেলিভিশন সিরিজের পরিচালক ছিলেন। 
## পারিবারিক জীবন
ফিলিপ জেন ডুফরায়েন নামক এক অভিনেত্রী সঙ্গে বিবাহ বন্ধনে আবদ্ধ হন। তাদের তিনটি সন্তান ছিলঃ ডেভিট অ্যাবট, নেলসন অ্যাবট ও ডেনিজ অ্যাবট।
## মৃত্যু
১৯৯৮ সালে ক্যান্সারে আক্রান্ত হয়ে ফিলিপ পরলোক গমন করেন।

## তথ্যসূত্র

## বহিঃসংযোগ

*
*
*

বিষয়শ্রেণী:মার্কিন অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:১৯২৩-এ জন্ম
বিষয়শ্রেণী:১৯৯৮-এ মৃত্যু
বিষয়শ্রেণী:১৯২৪-এ জন্ম
বিষয়শ্রেণী:মার্কিন মঞ্চ অভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন কণ্ঠাভিনেতা
বিষয়শ্রেণী:ক্যালিফোর্নিয়ায় ক্যান্সারে মৃত্যু
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:ফোর্ডহ্যাম বিশ্ববিদ্যালয়ের প্রাক্তন শিক্ষার্থী
দয়ানন্দ শেট্টি

**দয়ানন্দ চন্দ্রশেখর শেট্টি** (জন্ম: ১১ ডিসেম্বর ১৯৬৯), যিনি **দয়া শেট্টি** নামে অধিক পরিচিত, একজন ভারতীয় চলচ্চিত্র, টেলিভিশন অভিনেতা এবং মডেল। তিনি সনি টিভি'র গোয়েন্দা ধারাবাহিক *[[সি.আই.ডি. (ভারতীয় টেলিভিশন ধারাবাহিক)|সি.আই.ডি.]]*-তে 'সিনিয়র ইন্সপেক্টর দয়া' চরিত্রে অভিনয়ের জন্য পরিচিত।

## ব্যক্তিগত জীবন
দয়ানন্দ শেট্টি ১৯৬৯ সালের ১১ ডিসেম্বর ভারতের কর্ণাটকের দক্ষিণ কন্নড় জেলার (বর্তমানে উড়ুপি জেলা) শিরভা গ্রামে একটি তুলুভাষী বান্ট পরিবারে জন্মগ্রহণ করেন। তার বাবার নাম চন্দ্র প্রকাশ শেট্টি এবং মায়ের নাম উমা শেট্টি। তার নয়না ও সন্ধ্যা নামে দুই বোন রয়েছেন। তিনি মুম্বইয়ের বান্দ্রার রিজভি কলেজ থেকে বাণিজ্য বিভাগে স্নাতক করেছিলেন। তিনি স্মিতা শেট্টিকে বিয়ে করেছেন, তাদের বিভা শেট্টি নামে একজন কন্যা সন্তান রয়েছে।

## কর্মজীবন
দয়ানন্দ শেট্টি মূলত একজন ক্রীড়াবিদ ছিলেন। তিনি একজন শট পুট এবং ডিসকাস নিক্ষেপকারী ছিলেন। তিনি ১৯৯৬ সালে মহারাষ্ট্র থেকে ডিসকাস নিক্ষেপে চ্যাম্পিয়ন হয়েছিলেন। পায়ে আঘাতের কারণে তিনি ক্রীড়া ছেড়ে অভিনয়ে যোগ দেন। তিনি অনেক বিজ্ঞাপনে অভিনয় করেছেন এবং থিয়েটার শিল্পী হিসেবে পুরস্কারও জিতেছেন। তুলু ভাষার নাটক *সিক্রেট*-এ তার ভূমিকার জন্য তিনি সেরা অভিনেতার পুরস্কার জিতেছিলেন। এরপর তিনি ১৯৯৮ সালে ''সি.আই.ডি.'' ধারাবাহিকে অফিসারের ভূমিকার জন্য অডিশন দেন এবং নির্বাচিত হন। তিনি *সি.আই.ডি.*-তে 'সিনিয়র ইন্সপেক্টর দয়া' ভূমিকায় অভিনয়ের জন্য পরিচিত। তিনি ছাড়াও এই ধারাবাহিকে প্রধান চরিত্রে অভিনয় করেছেন শিবাজী সাটম এবং আদিত্য শ্রীবাস্তব। তিনি *সি.আই.ডি.*র কয়েকটি পর্বের কাহিনীও লিখেছেন।
[থাম্ব|ডান|[সি.আই.ডি. (ভারতীয় টেলিভিশন ধারাবাহিক)|''সি.আই.ডি.'' ধারাবাহিকের সহ-অভিনেতা, অভিনেত্রীদের সাথে দয়ানন্দ শেট্টি (বাঁ থেকে–দয়ানন্দ শেট্টি, আনশা সায়েদ, জাহ্নবী ছেড়া, শিবাজী সাটম, বিনীত কুমার চৌধুরী এবং আদিত্য শ্রীবাস্তব)]]

২০১৪ সালে তিনি শিবাজী সাটম, নরেন্দ্র গুপ্তা এবং আদিত্য শ্রীবাস্তবের সাথে *[[কৌন বনেগা ক্রোড়পতি]]*-তে উপস্থিত হয়েছিলেন।

## চলচ্চিত্রের তালিকা

## টেলিভিশন

## পুরস্কার ও মনোনয়ন

## তথ্যসূত্র

## বহিঃসংযোগ

* 

বিষয়শ্রেণী:ভারতীয় টেলিভিশন অভিনেতা
বিষয়শ্রেণী:হিন্দি টেলিভিশনের অভিনেতা
বিষয়শ্রেণী:জীবিত ব্যক্তি
বিষয়শ্রেণী:১৯৬৯-এ জন্ম
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:ভারতীয় মঞ্চ অভিনেতা
বিষয়শ্রেণী:তুলু ব্যক্তি
বিষয়শ্রেণী:উড়ুপি জেলার ব্যক্তি
বিষয়শ্রেণী:ফিয়ার ফ্যাক্টর: খতরোঁ কে খিলাড়ির প্রতিযোগী
বিষয়শ্রেণী:ভারতীয় আপাতবাস্তব টেলিভিশন অনুষ্ঠানে অংশগ্রহণকারী
বিষয়শ্রেণী:কর্ণাটকের অভিনেতা
লালা লাজপত রায়

**লালা লাজপত রায়**(২৮ জানুয়ারি ১৮৬৫- ১৭ নভেম্বর ১৯২৮ )(; ) একজন ভারতীয় স্বাধীনতা সংগ্রামী । তিনি *পাঞ্জাব কেশরি* নামেও পরিচিত। তিনি পাঞ্জাব ন্যাশনাল ব্যাঙ্ক ও  লক্ষ্মী বিমা কোম্পানী স্থাপন করেছিলেন। তিনি ভারতীয় জাতীয় কংগ্রেসের চরমপন্থী দলের লাল-বাল-পালের  অন্যতম নেতা। ১৯২৮ সালে সাইমন কমিশনের বিরুদ্ধে অনুষ্ঠিত প্রদর্শনিতে অংশগ্রহণ করেন । সেখানে তিনি পুলিশের লাঠিচার্জে গভীর ভাবে আহত হন। ১৯২৮ 
সালের ১৭ নভেম্বর তাঁর মৃত্যু হয়।

## জীবনী
১৮৬৫ সনের ২৮ জানুয়ারি তারিখে পাঞ্জাবে  লালা লাজপত রায় জন্মগ্রহণ করেন।। তার পিতার নাম মুন্সি রাধাকৃষ্ণণ আজাদ। তিনি কিছুসময়কাল হরিয়াণার রোহতক এবং হিসার শহরে উকালতি করেন। তিনি ভারতীয় জাতীয় কংগ্রেস দলের অন্যতম নেতা ছিলেন। বাল গঙ্গাধর তিলক ও বিপিন চন্দ্র পালের সহিত তিনি লাল-বাল-পাল নামেই বিখ্যাত ছিলেন। এই তিন নেতারাই ভারতে সর্বপ্রথম ব্রিটিশ থেকে ভারতের স্বাধীনতার দাবী করেন। পরবর্তী সময়ে সমগ্র ভারতবাসী এই আন্দোলনে জড়িয়ে পড়ে। তিনি স্বামী দয়ানন্দ সরস্বতীর সহিত আর্য সমাজকে পাঞ্জাবে জনপ্রিয় করে তোলেন। তিনি অনেক স্থানে দুর্ভিক্ষের সময় শিবির স্থাপন করে লোকের সেবা করেছেন। ১৯২৮ সনের ৩০ অক্টোবর তিনি সাইমন কমিশনের বিরুদ্ধে অনুষ্ঠিত প্রদর্শনিতে অংশগ্রহণ করেন । সেখানে তিনি পুলিশের লাঠি চার্জে গভীর ভাবে আহত হন। গুরুতরভাবে আহত হয়ে তিনি বলেছিলেন, ‘’আমার শরীরে করা ব্রিটিশের প্রহার, ব্রিটিশের ধংসের কারণ হয়ে উঠবে’’। ব্রিটিশের প্রহারে গুরুতরভাবে আহত হওয়ার ফলে ১৯২৮ সনের ১৭ নভেম্বর তারিখে তার মৃত্যু হয়।
 
## লালা'র মৃত্যুর প্রতিশোধ
লালা'র মৃত্যুর ফলে সমগ্র দেশ উত্তেজিত হয়ে উঠে। চন্দ্রশেখর আজাদ, ভগৎ সিং, শিবরাম রাজগুরু ও সুখদেব থাপার ও অন্যান্য স্বাধীনতা সংগ্রামীরা লালাজির মৃত্যুর প্রতিশোধ নেওয়ার প্রতিজ্ঞা নেয়। ১৯২৮ সালের ১৭ ডিসেম্বর তারিখে এই স্বাধীনতা সংগ্রামীরা লালা'র মৃত্যুর প্রতিশোধ স্বরূপ ব্রিটিশ পুলিশ অফিসার সন্ডার্সকে গুলি করে হত্যা করে। সন্ডার্সকে হত্যা করার জন্য রাজগুরু, সুখদেব ও ভগৎ সিংকে ব্রিটিশ সরকারের কারাগার থেকে ফাঁসির আদেশ দেওয়া হয়। এই ভাবে ভারতীয় রাজনীতিতে এক নতুন স্পন্দন সৃষ্টি হয়।

## হিন্দী সাহিত্যের সেবা
লালা লাজপত রায় হিন্দী ভাষায় মধ্যযুগীয় হিন্দুত্ববাদী রাজা শিবাজী ও ভগবান শ্রীকৃষ্ণের জীবনী রচনা করেন। তিনি ভারতে ও বিশেষ করে পাঞ্জাবে পাঞ্জাবী ভাষাকে হটিয়ে হিন্দী ভাষা প্রতিস্হাপনের ক্ষেত্রেও সহযোগিতা করেছিলেন।

## তথ্যসূত্র

বিষয়শ্রেণী:১৮৬৫-এ জন্ম
বিষয়শ্রেণী:১৯২৮-এ মৃত্যু
বিষয়শ্রেণী:মোগা জেলার ব্যক্তি
বিষয়শ্রেণী:ভারতের কেন্দ্রীয় আইনসভার সদস্য
বিষয়শ্রেণী:ভারতীয় জাতীয়তাবাদী
বিষয়শ্রেণী:ভারতীয় রাজনৈতিক লেখক
বিষয়শ্রেণী:পাঞ্জাব, ভারতের লেখক
বিষয়শ্রেণী:পাঞ্জাবি ব্যক্তি
বিষয়শ্রেণী:১৯শ শতাব্দীর ভারতীয় লেখক
বিষয়শ্রেণী:ভারতীয় জৈন
বিষয়শ্রেণী:পাঞ্জাব, ভারতের ভারতীয় জাতীয় কংগ্রেসের রাজনীতিবিদ
বিষয়শ্রেণী:ভারতীয় স্বাধীনতা কর্মী
বিষয়শ্রেণী:ভারতীয় স্বাধীনতার বিপ্লবী আন্দোলন
বিষয়শ্রেণী:ব্রিটিশ ভারতের বন্দি ও আটক
ফয়সালাবাদ

ফয়সালাবাদ (পাঞ্জাবি এবং উর্দু: فيرل آباد, উর্দু উচ্চারণ: [/ fɑːɪsˈlɑˌbɑːd //] (শুনুন); ইংরেজি: / fɑːɪsɑːlˌbɑːd /), পূর্বে লায়লপুর নামে পরিচিত ছিল - পাকিস্তানের সবচেয়ে জনবহুল শহর, করাচি এবং লাহোরের পরে দ্বিতীয় স্থানে পাঞ্জাবের পূর্বাঞ্চলীয় প্রদেশের বৃহত্তম। ঐতিহাসিকভাবে ব্রিটিশ ভারতের মধ্যে প্রথম পরিকল্পিত শহরগুলির মধ্যে একটি, এটি দীর্ঘকাল আগে একটি মহানগরীতে বিকশিত হয়েছে। ফয়সালাবাদকে শহরের জেলা মর্যাদায় পুনর্গঠন করা হয়েছিল; 2001 স্থানীয় সরকার অধ্যাদেশ (LGO) দ্বারা প্রবর্তিত একটি হস্তান্তর ) ফয়সালাবাদ জেলার মোট এলাকা হল 5,856 km2 (2,261 বর্গ মাইল)  যেখানে ফয়সালাবাদ উন্নয়ন কর্তৃপক্ষ (FDA) দ্বারা নিয়ন্ত্রিত এলাকা হল 1,280 km2 (490 বর্গ মাইল)। 8 ফয়সালাবাদ এই অঞ্চলের কেন্দ্রীয় অবস্থান এবং সংযোগ সড়ক, রেল এবং বিমান পরিবহনের কারণে একটি প্রধান শিল্প ও বিতরণ কেন্দ্রে পরিণত হয়েছে। [৯] এটিকে "পাকিস্তার ম্যানচেস্টার" হিসাবে উল্লেখ করা হয়েছে। n "। পাঞ্জাবের জিডিপিতে 10 শতাংশের বেশি অবদান রাখে এবং এর গড় বার্ষিক জিডিপি (নামমাত্র) $20.5 বিলিয়ন।

## ভূগোল
ফয়সালাবাদ উত্তর-পূর্ব পাঞ্জাবের ঘূর্ণায়মান সমতল সমভূমিতে অবস্থিত। সমুদ্রসমতল থেকে এর গড় উচ্চতা ১৮৬ মিটার (৬১০ ফু)। শহরটি যথাযথভাবে প্রায় ১,২৩০ বর্গকিলোমিটার (৪৭০ মা২) এলাকা নিয়ে গঠিত, যেখানে শহুরে জেলার আয়তন ১৬,০০০ বর্গকিলোমিটারেরও (৬,২০০ মা২) বেশি। চেনাব নদী প্রায় ৩০ কিলোমিটার (১৯ মা) এবং রবি নদী ৪০ কিলোমিটার (২৫ মা) দক্ষিণ-পূর্ব দিকে প্রবাহিত হয়েছে। নিন্ম চেনাব খালটি ৮০% আবাদি জমিকে জল সরবরাহ করে যা এটিকে সেচের প্রধান উৎস বানিয়েছে। ফয়সালাবাদ উত্তরে চিনিওট এবং শায়খুপুর দ্বারা, পূর্বে শায়খুপুরা ও সহিওয়াল, দক্ষিণে সহিওয়াল ও টোবা টেক সিং এবং পশ্চিমে ঝাং দ্বারা বেষ্টিত।

## জনসংখ্যা
ফয়সালাবাদ ব্রিটিশ ভারতের প্রথম পরিকল্পিত শহরগুলির মধ্যে একটি হিসাবে প্রতিষ্ঠিত হয়েছিল, যা ৩ বর্গকিলোমিটার (১.২ বর্গমাইল) আয়তনের ছিল। এটি প্রাথমিকভাবে ২০,০০০ লোকের বসবাসের জন্য তৈরি করা হয়েছিল। ১৯৪১ সালে নগরীর জনসংখ্যা ৬৯৯৩০ জন ছিল, যা ১৯৫৫ সালে বৃদ্ধি পেয়ে ১৭৯,০০০ জেন দাঁড়ায় (জনসংখ্যা বৃদ্ধির হার ছিল ১৫২.২%), এ বিশাল বৃদ্ধির বেশিরভাগ অংশটি ভারতের পূর্ব পাঞ্জাব এবং হরিয়ানা থেকে আসা মুসলিম শরণার্থীদের বসতি স্থাপনের জন্য দায়ী ছিল।  ১৯৬১ সালে জনসংখ্যা বেড়ে দাঁড়ায় ৪২৫২৪৮ জনে, যাতে বৃদ্ধি পেয়েছে ১৩৭.৪%। ফয়সালাবাদ ১৯৪১ এবং ১৯৬১ সালের মধ্যে জনসংখ্যার ৫০৮.১% নিবন্ধন করে পাকিস্তানের জনসংখ্যার ইতিহাসে একটি রেকর্ড তৈরি করে। ১৯৬০-এর শিল্প বিপ্লব জনসংখ্যা বৃদ্ধিতে অবদান রেখেছিল। ১৯৬১ সালে জনসংখ্যা ছিল ৪২৫২৪৮ জন। ১৯৭২ সালের আদমশুমারি অনুসারে ফয়সালাবাদের জনসংখ্যা ছিল ৮৬৪,০০০ জন, যা জনসংখ্যায় পাকিস্তানের তৃতীয় বৃহত্তম শহর হিসাবে স্থান দিয়েছে। ১৯৮১ সালের আদম শুমারি অনুসারে জনসংখ্যা ছিল ১,০৯২,০০০; তবে, ফয়সালাবাদ ডেভলপমেন্ট কর্তৃপক্ষ এই সংখ্যাটি ১,২৩২,০০০ বলে অনুমান করেছে। ২০১৭ সালের আদমশুমারী অনুযায়ী নগরীর মোট জনসংখ্যা ছিল ৩,২০৩,৮৪৬ জন।

## উল্লেখযোগ্য ব্যক্তি

* ভগৎ সিং (মুক্তিযোদ্ধা)
*সাঈদ আজমল (ক্রিকেটার)
*রমিজ রাজা (ক্রিকেটার)
*নুসরাত ফাতেহ আলী খান (কাওয়ালী গায়ক)
*রাহাত ফাতেহ আলী খান (কাওয়ালী গায়ক)

## তথ্যসূত্র

## বহিঃসংযোগ

* Faisalabad Government website
* Ctpfsd.gop.pk 
* Punjab Government website 
* 
* 

বিষয়শ্রেণী:ফয়সালাবাদ
বিষয়শ্রেণী:পাকিস্তানের মহানগর এলাকা
বিষয়শ্রেণী:পাকিস্তানের পরিকল্পিত শহর
বিষয়শ্রেণী:পাঞ্জাবের (পাকিস্তান) শহর
বিষয়শ্রেণী:পাঞ্জাব, পাকিস্তানের জনবহুল স্থান